**ZAPISNIK**

**virtualne sjednice Nastavničkog vijeća, održane u petak 26.2.2021. u 13,50 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

 od 15.1.2021.

 2.) Pedagoške mjere

 3.) Imenovanje Upisnog povjerenstva za šk. od. 2021./2022.

 4.) Zamolbe

 5.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnik s prethodne sjednice Nastavničkog vijeća od 15.1.2021.

**Zaključak:** Nastavničko vijeće jednoglasno usvaja sve zaključke s prethodne sjednice Nastavničkog vijeća od 15.1.2021.

Ad 2.) Ravnatelj Učilišta Mladen Smodlaka, prof., i Tanja Vranešević, prof., (razrednica 3.i razreda) predlažu pedagošku mjeru opomene pred isključenje za dvojicu učenika 3.i razreda K. K. i M. K. zbog težeg verbalnog i fizičkog neprihvatljivog ponašanja. Radi se o nasilnom ponašanju koje nije rezultiralo fizičkim posljedicama, a učenici do sada nisu imali izrečenu nijednu drugu pedagošku mjeru. Roditelji su promptno kontaktirani, upoznati sa situacijom i osudili su ponašanje svoje djece. Razrednica Tanja Vranešević moli Nastavničko vijeće da razmotri mogućnost smanjenja ove kazne na ukor ukoliko učenici u budućnosti pokažu primjereno ponašanje.

**Zaključak:** Nastavničko vijeće jednoglasno odobrava izricanje pedagoške mjere opomene pred isključenje. U virtualnu se sjednicu uključio i predsjednik Vijeća učenika M. I. koji je također osudio neprimjereno ponašanje te se izjasnio za postupanje u skladu s Pravilnikom o izricanju pedagoških mjera.

Ad 3.) Ravnatelj Učilišta Mladen Smodlaka, prof., predlaže članove Upisnog povjerenstva za šk. god. 2021./2022.:

Boris Srećković, prof. – predsjednik,

Nenad Gajšak, dipl. oecc. – član i

Matea Miklaušić, prof. - član.

**Zaključak:** Nastavničko vijeće jednoglasno usvaja i podržava predložene članove Upisnog povjerenstva za šk. god. 2021./2022.

Ad 4.) Zamolbe:

1. I. K. – učenica živi u Osijeku gdje pohađa 3. razred smjera konobar. Sada seli u Zagreb i želi upisati isti smjer u našoj školi kao nastavak obrazovanja. Od dokumenata je priložila samo svjedodžbu završenog drugog razreda, ali ne i odgovarajuću potvrdu o promjeni prebivališta. Kontaktirana je od strane ravnatelja Učilišta Mladena Smodlake, prof., glede potrebnih dokumenata, ali nije odgovorila potvrdno na kontakt te nije priložila traženi dokument.

**Zaključak:** Nastavničko vijeće jednoglasno odbija ovu zamolbu jer učenica nije priložila potrebni dokument o prebivalištu; nepotpuna dokumentacija.

Ad 5.) Razno:

Razrednik 3.f razreda Nikola Žilić, prof., u ime svog učenika F. A. moli produljenje roka za polaganje razlikovnih predmetnih ispita. Učenik F. A. trebao je do početka drugoga polugodišta položiti sve razlikovne predmetne ispite, ali tvrdi da nije stigao zbog prelaska na online nastavu. Ravnatelj Učilišta Mladen Smodlaka, prof., predlaže da se učeniku produži rok za polaganje razlikovnih predmetnih ispita do 1.5.2021.

**Zaključak:** Nastavničko vijeće jednoglasno podržava prijedlog za produljenje roka polaganja razlikovnih predmetnih ispita učeniku F. A., 3.f, do 01.5.2021.

Ravnatelj Učilišta Mladen Smodlaka, prof., izvješćuje sve nazočne da ga je kontaktirala školska liječnica i izvijestila o isteku prava slušanja nastave online za sljedeće učenike:

1. J. K., 3.a – istječe mu 31.3.2021., ali se učenik vraća u školu 1.3.2021.
2. A. M., 1.g – istječe mu 12.3.2021.
3. M. E., 3.b - bez vremenskog ograničenja.
4. D. R., 3.s – istječe joj 31.3.2021.; dostavljena je potvrda obiteljske liječnice, čeka se još potvrda školske liječnice.
5. L. Š., 1.f – isteklo je 31.1.2021.; nije dostavljena potvrda o produljenju prava.
6. K. Š., 3.f – isteklo je 31.1.2021.; nije dostavljena potvrda o produljenju prava.

**Zaključak:** Nastavničko vijeće jednoglasno usvaja ove informacije i naputak za rad.

Ravnatelj:

Mladen Smodlaka, prof. Zapisničarka:

 Snježana Mikulan, prof.